Es presenta el cartell de la Festa del Porrat en honor a Sant Francesc de Paula
03/04/2006 14:31:00

# Es presenta el cartell de la Festa del Porrat en honor a Sant Francesc de Paula

*   03/04/2006 14:31:00
*   [Imprimir](#)
*   Compartir
*    https://www.alaquas.org/documento.asp?id\_do=9804

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9804%2F1&title=Ajuntament%20d%27Alaqu%C3%A0s.%20Prensa.Es%20presenta%20el%20cartell%20de%20la%20Festa%20del%20Porrat%20en%20honor%20a%20Sant%20Francesc%20de%20Paula)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9804/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9804/9804_Form_4.jpg)](https://www.alaquas.org/ficheros/documentos/2006/2/9804/9804_Form_10.jpg "<a href='https://www.alaquas.org/ficheros/documentos/2006/2/9804/9804_Form_10.jpg' target=_blank><i class='fa fa-external-link' aria-hidden='true'></i>.Es presenta el cartell de la Festa del Porrat en honor a Sant Francesc de Paula</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9804&idioma=1&autotraduce=0)

La tradicional Fira del Porrat es celebrarà els dies 5, 6 i 7 de maig a Alaquàs

Un any més els membres de l'Associació Cultural Penya El Foc 2000 d'Alaquàs han presentat el cartell anunciador de la Festa del Porrat en honor al patró de la ciutat, Sant Francesc de Paula. La presentació va tindre lloc el diumenge dia 2 d'abril a les 12 hores del matí a la Parròquia Mare de Déu de l'Olivar.

El programa d'actes preparats dins de la sisena edició de la Festa del Porrat per a l'any 2006 en honor a Sant Francesc de Paula començarà el proper 27 d'abril amb diferents celebracions litúrgiques. El diumenge dia 30 d'abril tindrà lloc el trasllat de la imatge del sant després de la tradicional cercavila a càrrec de la UMA. A les 11 hores es celebrarà la Missa Solemne Cantada amb la participació de l'Orfeó Polifònic d'Alaquàs i a les 12:30 hores els membres de l'Associació El Clau seran els encarregats de retre homenatge al beat Gaspar de Bono amb una ofrena floral. A continuació, s'inaugurarà l'exposició de treballs presentats al VI Concurs de Dibuix "Festa del Porrat". A les 19 hores de la vesprada es celebrarà el Novenari i la Missa i a partir de les 21 hores tindrà lloc la processó de les imatges de Sant Francesc de Paula i el Beat Gaspar de Bono acompanyats per les clavariesses i els membres de l'Associació El Clau.

La Fira del Porrat s'inaugurarà el divendres 5 de maig a partir de les 21 hores. Els festers i les autoritats recorreran, acompanyats de dolçaina i tabalet, el recinte de la Festa del Porrat, ubicada enguany als carrers Mª Antonia de Oviedo, Vicent Andrés Estellés, passatge Amadeo Aguilar i parc del Roser. A les 22 hores s'obrirà la VI Marató de Truc "Festa del Porrat".

Durant la jornada del dissabte 6 de maig està programada a partir de les 11 hores la Gran Matinal infantil amb jocs tradicionals i un parc d'atraccions. La final de la VI Marató de Truc tindrà lloc a partir de les 18 hores de la vesprada. Per la nit  es celebrarà el sopar popular i la gran verbena, patrocinada per l'Ajuntament d'Alaquàs.

El diumenge 7 de maig es cuinaran les tradicionals calderes de Sant Francesc de Paula en la que es repartiran al voltant de 4.000 racions d'arròs en fesols i naps. Després de la tradicional missa i el novenari tindrà lloc la Tornà de la imatge de Sant Francesc de Paula a la seua capella i per tancar la jornada festiva a les 23 hores es realitzarà la Clausura del Porrat 2006.